text: স্মৃতি কণা memory link: আমার বৌ এর ছাদ বাগান
  আমার বৌ এর ছাদ বাগান
  অনেকের অনেক রকমের শখ বা সময় কাটাবার উপায় থাকে। এর মধ্যে বাগান করা একটি বিশেষ শখ। তবে আজকালের এই ঢাকা শহরে বাগান করার শখ আর কারো অবশিষ্ট নেই। নানা বিরূপ কারণ এর জন্য দায়ী, সেদিকে আর যেতে চাই না, বলতে গেলে এই নিয়েই এক উপন্যাস রচিত হয়ে যাবে। তবুও এর মধ্যে অনেকেই সব কিছু তুচ্ছ করে এই শখ কিছুটা হলেও মিটিয়ে যাচ্ছেন।
  তাদের মধ্যে আমার প্রিয়তমা স্ত্রী একজন। ঘরের ফুলদানি সাজানো থেকে কিছু ফল এবং সবজি তার বাগান থেকে নিয়মিত পেয়ে থাকি। আজ আপনাদের কাছে তার একটু পরিচয় করিয়ে দিচ্ছি, যদিও আহামরি ধরনের কিছু নয় তবুও যদি কেউ এই দেখে অন্তত কিছুটা অনুপ্রাণিত হয় সে জন্যই বিশেষ করে এটা দিচ্ছি। দেখুন তাহলে তার অবসরের কির্তিঃ